Source: http://muhaz.org/acord-de-finanare.html
Timestamp: 2020-01-29 19:04:26+00:00
Document Index: 30644818

Matched Legal Cases: ['ARTICOLUL 1', 'ARTICOLUL 2', 'ARTICOLUL 3', 'Articolul 3', 'Articolul 2', 'Articolul 2', 'Articolul 18', 'Articolul 19', 'Articolul 19', 'ARTICOLUL 5', 'Articolul 4', 'ARTICOLUL 6', 'ARTICOLUL 7', 'ARTICOLUL 8', 'ARTICOLUL 2', 'Articolul 22', 'ARTICOLUL 3', 'ARTICOLUL 5', 'articolul 5', 'ARTICOLUL 6', 'ARTICOLUL 7', 'ARTICOLUL 8', 'ARTICOLUL 9', 'articolul 9', 'ARTICOLUL 10', 'ARTICOLUL 11', 'ARTICOLUL 12', 'ARTICOLUL 13', 'ARTICOLUL 14', 'Articolul 10', 'ARTICOLUL 15', 'ARTICOLUL 16', 'ARTICOLUL 17', 'ARTICOLUL 18', 'ARTICOLUL 19', 'articolul 8', 'articolul 8', 'ARTICOLUL 20', 'ARTICOLUL 21', 'ARTICOLUL 22', 'Articolul 4', 'ARTICOLUL 23', 'ARTICOLUL 24', 'ARTICOLUL 25']

Yüklə 322.52 Kb.
ölçüsü 322.52 Kb.
dintre Guvernul Republicii Moldova şi Uniunea europeană privind
programul-Cadru de suport al acordurilor dintre Republica Moldova
şi Uniunea Europeană (PNA 2013)
Chişinău, 23 aprilie 2014
Comisia Europeană, denumită în continuare "Comisia", acţionând în numele Uniunii Europene, denumită în continuare "UE",
Guvernul Republicii Moldova, în continuare "Beneficiarul",
ARTICOLUL 1 – NATURA ȘI SCOPUL ACŢIUNII
Numărul CRIS: ENPI/2013/024-403
Titlul: Programul Cadru de suport al acordurilor dintre UE și Republica Moldova
în continuare menţionat ca "program", care este descris în Prevederile Tehnice şi Administrative.
1.2 Acest program este implementat conform Acordului de Finanţare şi anexelor prezente.
ARTICOLUL 2 – COSTUL TOTAL ESTIMAT ȘI CONTRIBUȚIA FINANCIARĂ A UE
2.1 Costul total al programului este estimat la 26 000 000 euro.
2.2 UE se angajează să finanțeze maxim 26 000 000 euro. Divizarea contribuției financiare a UE pe linii bugetare este indicată în bugetul care este inclus în Prevederile Tehnice și Administrative.
ARTICOLUL 3 – CONTRIBUȚIA BENEFICIARULUI
3.1 Beneficiarul se angajează să cofinanțeze programul cu zero euro. Divizarea contribuției financiare a Beneficiarului pe linii bugetare este indicată în bugetul care este inclus în Prevederile Tehnice și Administrative.
3.2 În cazul în care există o contribuție non-financiară din partea Beneficiarului, aranjamentele detaliate pentru prestarea unor astfel de contribuții vor fi stabilite în Prevederile Tehnice și Administrative.
4.1 Prin derogare de la Articolul 3 a Condițiilor Generale, programul va fi implementat de către Comisie acționând pentru și din partea Beneficiarului.
4.2 Următoarele clauze ale Condițiilor Generale nu se aplică: Articolele 1.3, 5, 6, 7, 8.2, 8.3, 11, 16.2, 17, 19.4, 20.6, 22.3, 22.4 și 22.6.
4.3 Următoarele clauze ale Condițiilor Generale vor fi substituite, după cum urmează:
4.3.1 Articolul 2.2: Ori de câte ori există riscul depășirii sumei totale stabilite în Acordul de Finanțare, Comisia poate reduce proiectul/programul ori va atrage resursele proprii ale Beneficiarului, după aprobarea acestuia, sau alte resurse non-UE.
4.3.2 Articolul 2.3: Dacă proiectul/programul nu poate fi redus, sau dacă depășirea nu poate fi acoperită de către alte resurse, inclusiv a celor din partea Beneficiarului, Comisia poate decide să aloce finanțare adițională din partea UE. În cazul în care se adoptă o astfel de decizie, costurile în exces vor fi finanțate, fără a încălca procedurile și regulamentele relevante ale UE, prin alocarea unei contribuții financiare adiționale stabilite de către Comisie.
4.3.3 Articolul 18.1: Orice proiect/program finanțat de către UE urmează a fi obiectul unei comunicări și operațiuni de informare adecvate. Aceste operațiuni vor fi definite cu aprobarea de către Comisie.
4.3.4 Articolul 19.1: Beneficiarul va întreprinde măsuri de rigoare pentru prevenirea neregulilor şi a fraudei, şi la solicitarea Comisiei, va declanşa anchete pentru a recupera fondurile utilizate greşit. Beneficiarul va informa Comisia despre orice măsură întreprinsă.
4.3.5 Articolul 19.3: Beneficiarul va informa imediat Comisia despre orice element adus în atenţia acestuia care trezeşte suspiciuni de nereguli sau fraudă.
ARTICOLUL 5 – PERIOADA DE EXECUȚIE
5.1 Perioada de execuţie a Acordului de Finanţare aşa cum este determinată de Articolul 4 a Condiţiilor Generale va începe de la data intrării în vigoare a Acordului de Finanţare şi se va încheia la 84 de luni de la această dată.
5.2 Durata etapei de implementare operaţională este fixată la 60 de luni.
5.3 Durata etapei de finalizare este fixată la 24 luni.
ARTICOLUL 6 - ADRESE
Toată comunicarea ce ţine de implementarea Acordului de Finanţare va fi în formă scrisă, cu referire în mod expres la program şi va fi emisă către următoarele adrese:
Dlui. Pirkka Tapiola
Dlui. Iurie Leancă
str. Piața Marii Adunări Naționale, 1
ARTICOLUL 7 - ANEXE
7.1 La prezentul Acord de Finanțare se anexează următoarele documente care formează o parte integrantă a acestuia:
Anexa I: Condițiile Generale
Anexa II: Prevederile Tehnice și Administrative
7.2 În cazul unui conflict între prevederile anexelor și cele din Condițiile Speciale ale Acordului de Finanțare, prevederile Condițiilor Speciale prevalează. În cazul unui conflict între prevederile din Anexa I și a celor din Anexa II, dispozițiile din Anexa I prevalează.
ARTICOLUL 8 – INTRAREA ÎN VIGOARE A ACORDULUI DE FINANȚARE
Acordul de finanțare intră în vigoare la data la care Comisia primește o notificare din partea Beneficiarului, confirmând îndeplinirea procedurilor interne necesare pentru intrarea în vigoare a acestuia. Acordul de Finanțare nu va intra în vigoare dacă această notificare nu a fost primită de către Comisie până la 31 decembrie 2014.
Întocmit în două copii originale în engleză, una fiind înmânată Comisiei și cealaltă Beneficiarului.
Michael A.KÖHLER Iurie LEANCĂ
Director pentru Vecinătate Prim-ministru
Direcţia Generală Dezvoltare și Cooperare - EuropeAid Guvernul Republicii Moldova
Semnătura: /semnat/ Semnătura: /semnat/
Data: 21.03.2014 Data: 23.04.2014
ANEXA I – CONDIŢII GENERALE
TITLUL I – FINANŢAREA PROIECTULUI/PROGRAMULUI
1.1. Contribuţia financiară a UE se limitează la suma specificată în Acordul de Finanţare.
1.2 Prevederile privind finanţarea de către UE se aplică cu condiţia îndeplinirii de către Beneficiar a obligaţiilor conform prezentului Acord de Finanţare.
1.3. Cheltuielile suportate de către Beneficiar înainte de intrarea în vigoare a Acordului de Finanţare nu sunt eligibile pentru finanţare din partea UE.
ARTICOLUL 2 – DEPĂŞIREA CHELTUIELILOR ŞI ACOPERIREA ACESTORA
2.1 Depăşirea individuală pe anumite linii bugetare indicate în Acordul de Finanţare va fi soluţionată prin realocarea fondurilor din cadrul bugetului total, în conformitate cu Articolul 22 al prezentelor Condiţii Generale.
2.2 În caz de existenţă a riscului de depăşire a sumei totale prevăzute în Acordul de Finanţare, Beneficiarul trebuie să înştiinţeze imediat Comisia şi să solicite acordul preliminar pentru luarea măsurilor de corectare planificate pentru a acoperi depăşirea dată, prin propunerea sau a reducerii proporţionale a proiectului/programului sau a folosirii propriilor sale resurse sau a altor resurse non- UE.
2.3. Dacă proiectul/programul nu poate fi redus proporţional, sau dacă depăşirea nu poate fi acoperită prin folosirea propriilor resurse ale Beneficiarului sau altor resurse, Comisia poate, la cererea motivată corespunzător a Beneficiarului, decide să ofere finanţare adiţională din partea UE. Dacă Comisia va lua o asemenea decizie, cheltuielile în exces vor fi finanţate, fără încălcarea regulilor şi procedurilor relevante ale UE, prin oferirea unei contribuţii financiare adiţionale care va fi stabilită de către Comisie.
TITLUL II – IMPLEMENTAREA
ARTICOLUL 3 – PRINCIPII GENERALE
Proiectul/programul va fi implementat sub responsabilitatea Beneficiarului, cu acordul Comisiei.
4.1. Perioada de executare a Acordului de Finanţare cuprinde două etape:
- etapa de implementare operaţională, în cadrul căreia vor fi desfăşurate activităţile principale. Etapa dată începe la intrarea în vigoare a Acordului de Finanţare şi se încheie la deschiderea etapei de încheiere;
- etapa de încheiere, în cadrul căreia va fi desfăşurat auditul financiar şi evaluarea şi vor fi închise din punct de vedere tehnic şi financiar contractele şi devizele de cheltuieli de program pentru implementarea Acordului de Finanţare. Etapa dată se va încheia cel târziu după expirarea a 24 de luni din momentul încheierii etapei de implementare operaţională.
4.2. Cheltuielile legate de activităţile principale vor fi eligibile pentru finanţare din partea UE numai dacă vor fi efectuate în cadrul etapei de implementare operaţională. Cheltuielile legate de auditul financiar şi evaluare şi de activităţile de închidere vor fi eligibile până la sfârşitul etapei de încheiere.
4.3. Orice sold rămas de la contribuţia UE va fi automat decomisionat după şase luni din momentul finalizării perioadei de executare.
4.4. În cazuri excepţionale şi motivate în modul corespunzător, poate fi depusă o cerere pentru prelungirea etapei de implementare operaţională şi, corespunzător, a perioadei de executare. Dacă Beneficiarul va solicita prelungirea, cererea corespunzătoare trebuie să fie depusă cu cel puţin trei luni înainte de finalizarea etapei de implementare operaţională şi trebuie să fie aprobată de către Comisie înainte de data finalizării etapei date.
4.5. În cazuri excepţionale şi motivate în modul corespunzător şi după finalizarea etapei de implementare operaţională, poate fi depusă o cerere pentru prelungirea etapei de încheiere şi, corespunzător, a perioadei de executare. Dacă Beneficiarul va solicita prelungirea, cererea corespunzătoare trebuie să fie depusă cu cel puţin trei luni înainte de finalizarea etapei de încheiere şi trebuie să fie aprobată de către Comisie înainte de data finalizării etapei date.
TITLUL III – PLĂŢILE CE URMEAZĂ A FI EFECTUATE
DE CĂTRE COMISIE CĂTRE TERŢI
ARTICOLUL 5 – TERMENUL LIMITĂ PENTRU PLĂŢILE CE URMEAZĂ A FI EFECTUATE DE CĂTRE COMISIE CĂTRE TERŢI
5.1 În cazul când Comisia va efectua plăţi în legătură cu contractele încheiate de către Beneficiar pentru implementarea Acordului de Finanţare, Beneficiarul se obligă să transmită Comisiei cererea de plată sau factura nu mai târziu de 15 zile calendaristice înainte de expirarea termenului de plată pentru pre-finanţarea iniţială menţionată în contract. În cazul pre-finanţării ulterioare a granturilor, a plăţilor interimare şi finale, Beneficiarul se angajează să transmită Comisiei cererea de plată sau factura nu mai târziu de 30 de zile calendaristice înainte de expirarea termenului de plată specificat în contract. Beneficiarul va înştiinţa Comisia despre data de înregistrare a cererii date. Cererea de plată nu este admisibilă dacă nu este îndeplinită cel puţin una din cerinţele esenţiale. Termenul limită pentru plăţi poate fi suspendat în orice moment de către Comisie prin înştiinţarea Beneficiarului, despre faptul că cererea de plată nu poate fi îndeplinită sau pe motivul că suma nu este cea corespunzătoare, sau că nu au fost prezentate documentele confirmative corespunzătoare. Dacă Comisiei îi vor fi aduse la cunoştinţă informaţii care pun la îndoială eligibilitatea cheltuielilor conţinute în cererea de plată, Comisia poate suspenda termenul limită pentru efectuarea plăţii în scopul verificării ulterioare, inclusiv a unei verificări operative efectuate pentru a se asigura, înainte de efectuarea plăţii, că cheltuielile în cauză sunt într-adevăr eligibile. Suspendarea va fi adusă la cunoştinţă Beneficiarului cât mai curând posibil. Termenul limită de plată va fi reluat odată cu admisibilitatea cererii de plată.
5.2. Termenul limită menţionat în punctul 1 se aplică de asemenea atunci când plata este condiţionată de aprobarea unui raport. Aprobarea oricărui raport este inclus în termenul limită de plată menţionat în contract. Prin urmare, Beneficiarul va aproba raportul şi va expedia Comisiei cererea de plată sau factura conform termenilor prevăzuţi la articolul 5.1. În cazul în care Beneficiarul nu aprobă raportul, va trimite, cât mai curând posibil, contractorului sau beneficiarului de grant un document oficial privind suspendarea termenului de plată, explicând motivele pentru suspendare. Suspendarea intră în vigoare odată cu trimiterea notificării. Contractorul sau Beneficiarul grantului trebuie să prezinte clarificări, modificări sau alt tip de informaţie în decurs de 30 de zile din data notificării. Termenul limită de plată este aplicabil de la data la care sunt înregistrate clarificările.
5.3. În cazul unei întârzieri în transmiterea cererilor de plată din vina Beneficiarului, Comisia nu va fi obligată să achite contractorului dobânda pentru întârzierea plăţii prevăzută în contracte, dobânda în cauză va fi achitată de către Beneficiar. Contractorul are dreptul la dobînda de întîrziere, cu excepția cazului în care acesta este un departament guvernamental sau o autoritate publică a unui stat membru al UE.
TITLUL IV – PLĂŢILE CE URMEAZĂ A FI EFECTUATE
DE CĂTRE BENEFICIAR CĂTRE TERŢI ŞI DEBURSĂRILE
CE URMEAZĂ A FI EFECTUATE DE CĂTRE COMISIE
ARTICOLUL 6 – PRINCIPII GENERALE
6.1. La efectuarea de către Beneficiar a plăţilor către terţi, este necesară întocmirea şi aprobarea preliminară a devizelor de cheltuieli de program.
6.2. Devizul de cheltuieli de program este un document în care se conţine programul de măsuri ce urmează a fi îndeplinite şi resursele umane şi materiale necesare, bugetul corespunzător şi acţiunile tehnice şi administrative detaliate pentru implementare în scopul executării decentralizate a unui proiect/program în cadrul unei perioade specificate prin muncă directă şi/sau prin intermediul achiziţiilor publice şi/sau acordării de granturi.
6.3. Toate devizele de cheltuieli de program pentru implementarea Acordului de Finanţare trebuie să fie în conformitate cu procedurile şi documentele standard prevăzute de Comisie, în vigoare la momentul adoptării devizului de cheltuieli de program în cauză.
ARTICOLUL 7 – ALOCĂRI/DEBURSĂRI
7.1. Comisia va transfera mijloacele financiare nu mai târziu de 45 de zile după data la care va înregistra o cerere admisibilă de plată de la Beneficiar. Cererea de plată nu este admisibilă dacă nu este îndeplinită cel puţin una din cerinţele esenţiale. Termenul limită pentru plăţi poate fi suspendat de către Comisie prin înştiinţarea Beneficiarului, în orice moment în timpul perioadei indicate mai sus, despre faptul că cererea de plată nu poate fi îndeplinită fie din cauza că suma nu este cea corespunzătoare, sau că nu au fost prezentate documentele confirmative corespunzătoare. Dacă Comisiei îi vor fi aduse la cunoştinţă informaţii care pun la îndoială eligibilitatea cheltuielilor conţinute în cererea de plată, Comisia poate suspenda termenul limită pentru efectuarea plăţii în scopul verificării ulterioare, inclusiv a unei verificări operative efectuate pentru a se asigura, înainte de efectuarea plăţii, că cheltuielile în cauză sunt într-adevăr eligibile. Comisia va înştiinţa Beneficiarul cât mai curând posibil despre suspendare. Termenul limită de plată va fi reluat odată cu admisibilitatea cererii de plată.
7.2. Comisia va efectua plăţile la un cont bancar în euro, deschis la o instituţie financiară aprobată de Comisie.
7.3. Beneficiarul garantează că mijloacele financiare achitate de către Comisie ca pre-finanţare pot fi identificate în respectivul cont bancar.
7.4. Transferurile în euro, în caz de necesitate, vor fi convertite în valuta naţională a Beneficiarului la momentul când plăţile trebuie să fie efectuate de către Beneficiar, conform cursului de schimb al băncii în vigoare la data efectuării plăţii de către Beneficiar.
7.5. Pentru mijloacele financiare achitate de către Comisie la contul bancar în cauză va fi calculată dobândă sau beneficiile echivalente. Beneficiarul va înştiinţa Comisia despre dobânda sau beneficiile echivalente acumulate pentru mijloacele financiare în cauză cel puţin o dată pe an.
7.6. Dobânda sau beneficiile echivalente acumulate pentru mijloacele financiare achitate în valoare de peste două sute cincizeci de mii de euro va fi restituită Comisiei în termen de 45 de zile din momentul primirii cererii de la Comisie.
7.7. Sumele conţinute în devizele de cheltuieli de program care nu duc la transferuri de mijloace financiare în terme de trei ani din momentul semnării lor vor fi anulate.
TITLUL V – ATRIBUIREA CONTRACTELOR DE ACHIZIŢII ŞI GRANT
ARTICOLUL 8 – PRINCIPII GENERALE
8.1. Toate contractele pentru implementarea Acordului de Finanţare trebuie să fie încheiate şi implementate în conformitate cu procedurile şi documentele standard prevăzute şi publicate de către Comisie pentru atribuirea contractelor de achiziţii şi grant, în vigoare la momentul lansării procedurii în cauză.
8.2. Beneficiarul va folosi limba prezentului Acord de Finanțare la atribuirea contractelor de achiziții și granturi,
8.3 În cazul contractelor decentralizate, Beneficiarul va informa Comisia atunci când un candidat, ofertant sau solicitant se află într-o situaţie de excludere de la participarea la procedurile de atribuire în conformitate cu prevederile relevante ale Regulamentului Financiar aplicabil pentru bugetul general al Uniunii Europene sau când un contractant a fost găsit vinovat pentru prezentarea declaraţiilor false sau pentru producerea unor erori grave, sau comiterea neregulelor şi fraudei, sau pentru încălcare gravă a obligaţiunilor contractuale.
În asemenea situaţii, fără a se prejudicia competenţele Comisiei de a exclude o entitate de la efectuarea viitoarelor contracte de achiziţii şi grant finanţate de către UE conform Regulilor Financiare aplicabile bugetului general al Uniunii Europene, Beneficiarul este în drept să impună penalităţi financiare faţă de contractorii menţionaţi în dispoziţiile „Penalităţi Administrative şi Financiare” din Condiţiile Generale pentru contractele decentralizate, în cazul în care acest lucru este permis de legislaţia sa naţională. Asemenea sancţiuni financiare pot fi aplicate cu respectarea procedurii contradictorii şi asigurarea dreptului de apărare al contractorului.
8.4 Beneficiarul se obligă să ia toate măsurile corespunzătoare pentru a remedia orice practici de corupere activă sau pasivă la orice etapă a procedurii de atribuire a contractelor sau granturilor. Prin „Corupere pasivă” se subînţelege acţiunea intenţionată a unui funcţionar care, direct sau printr-un intermediar, solicită sau primeşte avantaje de orice fel, pentru el sau pentru un terţ, sau acceptă o promisiune referitor la un asemenea avantaj, pentru îndeplinirea sau abţinerea de la îndeplinirea unei acţiuni în conformitate cu obligaţiile sale sau în exerciţiul funcţiunii sale cu încălcarea obligaţiilor sale oficiale, care rezultă sau poate rezulta în prejudicierea intereselor financiare ale UE. Prin „Corupere activă” se subînţelege acţiunea intenţionată a oricărei persoane care promite sau oferă direct sau printr-un intermediar, un avantaj de orice fel unui funcţionar, destinat funcţionarului în cauză sau unui terţ, pentru ca acesta să întreprindă sau să se abţină de la întreprinderea unei acţiuni în conformitate cu obligaţiile sale sau în exerciţiul funcţiunii sale cu încălcarea obligaţiilor sale oficiale, care rezultă sau poate rezulta în prejudicierea intereselor financiare ale UE.
ARTICOLUL 9 – TERMENUL LIMITĂ PENTRU SEMNAREA CONTRACTELOR DE IMPLEMENTARE A ACORDULUI DE FINANŢARE
9.1. Cu excepția acelor componente ale Acordului Financiar implementate sub egida Managementului Comun sau a Managementului Centralizat Indirect, contractele pentru implementarea Acordului de Finanţare trebuie să fie semnate de către ambele părţi în termen de trei ani din momentul intrării în vigoare a Acordului de Finanţare. Termenul în cauză nu poate fi prelungit.
9.2. Prevederile de mai sus nu se aplică faţă de:
contractele de audit şi evaluare, care pot fi semnate mai târziu;
amendamentele la contractele deja semnate;
contractele încheiate după rezilierea anticipată a unui contract existent și
cazurile de schimbare a entității însărcinate cu atribuții de executare a bugetului
9.3. La expirarea a trei ani din momentul intrării în vigoare a Acordului de Finanţare, orice sold pentru care nu au fost semnate contracte, cu excepția celor prevăzute în articolul 9.2 mai sus, va fi decomisionat.
9.4. Prevederea de mai sus nu se aplică oricăror solduri din rezerva pentru cheltuielile neprevăzute.
9.5. Contractul care nu duce la efectuarea nici unei plăţi în termen de trei ani din momentul semnării lui va fi reziliat automat şi finanţarea conform contractului dat va fi decomisionată.
ARTICOLUL 10 – ELIGIBILITATEA
10.1. Participarea la invitaţiile la tenderele organizate pentru încheierea contractelor de îndeplinire a lucrărilor, de furnizare sau de prestare a serviciilor şi la invitaţiile de prezentare a ofertelor va fi deschisă în termeni egali pentru toate persoanele fizice şi juridice din Statele membre ale UE şi, în conformitate cu prevederile specifice conţinute în documentele de bază ce reglementează sectorul de cooperare vizat, pentru toate persoanele fizice şi juridice din ţările terţe beneficiare sau din orice alte ţări terţe expres menţionate în documentele în cauză.
10.2. În baza unor condiţii speciale indicate în documentele de bază ce reglementează sectorul de cooperare vizat, poate fi luată hotărârea de a permite cetăţenilor din ţările terţe, cu excepţia celor menţionate în punctul 1, să participe la tenderele pentru încheierea contractelor.
10.3. Bunurile şi materialele finanţate de UE şi necesare pentru îndeplinirea contractelor de lucrări, furnizare şi prestare a serviciilor şi pentru procedurile de achiziţie lansate de beneficiarii grantului pentru executarea acţiunii finanţate, trebuie să fie originare din ţările eligibile pentru participare conform condiţiilor stipulate în primele două puncte, cu excepţia cazurilor când este prevăzut altceva în documentul de bază.
ARTICOLUL 11 – PUBLICAREA INFORMAŢIEI
11.1. Beneficiarul se obligă să publice anual, într-un spaţiu special convenit şi uşor accesibil pe site-ul său de internet, titlul fiecărui contract finanţat în baza Acordului de Finanţare, numele şi naţionalitatea beneficiarului grantului sau a câştigătorului tenderului, precum şi suma grantului sau a contractului corespunzător.
11.2. Dacă publicarea dată în internet este imposibilă, informaţia trebuie să fie publicată prin intermediul oricăror altor mijloace corespunzătoare, inclusiv în ziarul oficial al Beneficiarului. Publicarea va fi efectuată în prima jumătate a anului ce urmează după închiderea anului în cadrul căruia au fost încheiate contractele şi oferite granturi de către Beneficiar. Beneficiarul va comunica Comisiei adresa locului de publicare şi va fi făcută referinţă la adresa dată în spaţiul special dedicat pe site-ul internet al EuropeAid. Dacă informaţia va fi publicată în alt mod, Beneficiarul va oferi Comisiei detalii complete despre mijloacele folosite.
TITLUL VI – REGULI APLICABILE FAŢĂ DE ÎNDEPLINIREA CONTRACTELOR
ARTICOLUL 12 – DREPTUL DE STABILIRE ŞI REŞEDINŢĂ
12.1. Atunci când acest fapt este justificat de natura contractului, Beneficiarul va permite persoanelor fizice şi juridice care participă la invitaţiile la tenderele organizate pentru încheierea contractelor de îndeplinire a lucrărilor, furnizare sau prestare a serviciilor, de a beneficia de dreptul provizoriu de stabilire şi reşedinţă pe teritoriul(le) Beneficiarului. Dreptul în cauză va rămâne în vigoare timp de o lună după încheierea contractului.
12.2. Beneficiarul va conferi de asemenea drepturi similare contractorilor (contracte de achiziţii şi grant) şi persoanelor fizice, serviciile cărora sunt necesare pentru îndeplinirea contractului şi membrilor familiilor lor, pe parcursul implementării proiectului/programului.
ARTICOLUL 13 – PREVEDERI FISCALE ŞI VAMALE
13.1. Beneficiarul va aplica faţă de contractele de achiziţii şi granturile finanţate de UE cele mai favorabile impozite şi taxe vamale aplicate faţă de statele sau organizaţiile internaţionale pentru care acesta are relaţii.
13.2. Atunci când este aplicabil un Contract-cadru, care include prevederi mai detaliate referitor la chestiunea dată, se vor aplica şi prevederile în cauză.
ARTICOLUL 14 – ARANJAMENTE PRIVIND VALUTA STRĂINĂ
14.1. Beneficiarul se obligă să autorizeze importul sau cumpărarea de valută străină necesară pentru implementarea proiectului. El se obligă de asemenea să aplice regulamentele sale naţionale privind valuta străină într-un mod nediscriminatoriu faţă de toţi antreprenorii cărora le este permisă participarea, menţionaţi în Articolul 10 ale prezentelor Condiţii Generale.
14.2. Atunci când este aplicabil un Contract-cadru, care include prevederi mai detaliate referitor la chestiunea dată, se vor aplica şi prevederile în cauză.
ARTICOLUL 15 – FOLOSIREA DATELOR DIN STUDII
Dacă Acordul de Finanţare implică finanţarea unui studiu, Contractul legat de studiul dat, semnat pentru implementarea Acordului de Finanţare, va reglementa dreptul de proprietate asupra studiului în cauză şi va include dreptul Beneficiarului şi Comisiei de a folosi datele din studiu, de a le publica sau dezvălui terţilor.
ARTICOLUL 16 – ALOCAREA SUMELOR RECUPERATE ÎN BAZA CONTRACTELOR
16.1 Fără a aduce atingere responsabilităților Beneficiarului, Comisia poate, în conformitate cu dispozițiile relevante ale Regulamentului Financiar aplicabil bugetului general al Uniunii Europene, să constate în mod oficial că o sumă plătită în mod greşit în cadrul unui contract finanțat în temeiul prezentului Acord de Finanțare și recuperarea acesteia, prin orice mijloace.
16.2 Sumele recuperate în urma plăţilor efectuate greşit, în baza garanţiilor financiare oferite în baza procedurilor privind încheierea contractelor sau conform unui contract finanţat în baza prezentului Acord de Finanţare, precum şi cele primite în rezultatul penalităţilor financiare impuse de către Beneficiar candidatului, participantului la tender, antreprenorului sau beneficiarului grantului vor fi restituite Comisiei. Compensarea daunelor oferită Beneficiarului va fi de asemenea restituită Comisiei.
ARTICOLUL 17 – PRETENŢII FINANCIARE ÎN BAZA CONTRACTELOR
Beneficiarul se obligă să se consulte cu Comisia înainte de a lua orice hotărâre referitoare la o cerere de compensaţie depusă de un antreprenor şi considerată de Beneficiar integral sau parţial justificată. Consecinţele financiare pot fi suportate de UE numai atunci când Comisia şi-a dat acordul preliminar. Acordul preliminar în cauză este necesar şi pentru folosirea mijloacelor financiare prevăzute de prezentul Acord de Finanţare pentru acoperirea cheltuielilor ce reies din litigiile legate de contracte.
TITLUL VII – PREVEDERI GENERALE ŞI FINALE
ARTICOLUL 18 – VIZIBILITATEA
18.1. Referitor la fiecare proiect/program finanţat de UE vor fi întreprinse acţiuni corespunzătoare de comunicare şi informare. Dacă nu s-a convenit altfel, Beneficiarul trebuie să ia măsurile necesare pentru a asigura vizibilitatea finanțării UE pentru proiect/program. Acţiunile date vor fi definite sub responsabilitatea Beneficiarului, cu acordul Comisiei.
18.2. Aceste măsuri de comunicare şi informare trebuie să corespundă regulilor în vigoare stipulate şi publicate de către Comisie în Manualul de Comunicare si Vizibilitate pentru Acţiuni Externe al UE.
ARTICOLUL 19 – PREVENIREA NEREGULARITĂŢILOR, FRAUDELOR ŞI CORUPŢIEI
19.1. Beneficiarul se obligă să se asigure regulat de faptul că operaţiunile finanţate cu mijloacele financiare ale UE au fost implementate corespunzător. El va lua măsurile corespunzătoare pentru prevenirea neregularităţilor şi fraudelor, şi, în caz de necesitate va înainta prin contencios recuperarea mijloacelor financiare achitate din greşeală.
19.2. „Neregularitate” înseamnă orice încălcare a Acordului de Finanţare, contactelor de implementare şi devizelor de cheltuieli de program, sau a legislaţiei UE în rezultatul unor acţiuni sau inacţiuni ale unui agent economic care au dus sau ar fi putut duce la prejudicierea bugetului general al UE prin reducerea sau pierderea venitului obţinut de la propriile resurse colectate direct în numele UE, sau prin introducerea unor articole de cheltuieli nejustificate.
„Fraudă” însemnă orice acţiune sau inacţiune intenţionată referitor la:
- folosirea sau prezentarea declaraţiilor sau documentelor false, incorecte sau incomplete, care duce la delapidarea sau reţinerea ilegală a mijloacelor financiare din bugetul general al UE;
- nedezvăluirea informaţiei în încălcarea unei obligaţii specifice, care are acelaşi efect;
- utilizarea incorectă a mijloacelor financiare în cauză în alte scopuri decât cele pentru care au fost oferite iniţial.
19.3. Beneficiarul va înştiinţa imediat Comisia despre orice element adus la cunoştinţa lui care creează suspiciuni de neregularităţi sau fraudă, precum şi despre măsurile întreprinse în legătură cu aceasta.
19.4. După cum se menționează în articolul 8.3, în cazul contractelor descentralizate, Beneficiarul va informa Comisia când un contractant se face vinovat de declarații false sau a comis erori semnificative sau neregularități și fraudă, sau a încălcat grav obligațiile sale contractuale.
Fără a aduce atingere puterii Comisiei de a exclude o persoană fizică sau juridică de la contractele viitoare de achiziții şi de grant finanțate de UE în conformitate cu Regulamentul Financiar aplicabil bugetului general al Uniunii Europene penalitățile financiare pentru antreprenori menționate în dispoziția privind "Penalități administrative și financiare" din Condițiile Generale ale contractelor descentralizate poate fi impusă pentru contractori de către Beneficiar dacă acest lucru este permis de legislația sa națională. Astfel de penalităţi financiare vor aplicate, urmând o procedură de contencios şi asigurând dreptul de apărare a contractantului.
19.5. Beneficiarul va înştiinţa imediat Comisia despre numele agenţilor economici în privinţa cărora există hotărâri intrate în vigoare pentru fraudă, corupţie, participarea într-o organizaţie criminală sau orice altă activitate ilegală care poate fi în detrimentul intereselor financiare ale UE.
19.6 Beneficiarul se angajează să ia toate măsurile corespunzătoare pentru a remedia orice practici de corupere activă sau pasivă în punerea în aplicare a contractelor aferente. Definițiile de la articolul 8.3 se aplică aici.
Dacă Beneficiarul nu ia măsurile corespunzătoare pentru a remedia orice practici de corupere sau fraudă menționate la acest articol, Comisia poate adopta ea însăși astfel de măsuri, inclusiv de recuperare a fondurilor UE prin orice mijloace.
ARTICOLUL 20 – VERIFICĂRI ŞI CONTROALE DIN PARTEA COMISIEI, OFICIULUI EUROPEAN ANTI-FRAUDĂ (OLAF) ŞI CURŢII EUROPENE DE AUDITORI
20.1. Beneficiarul acceptă efectuarea de către Comisie, OLAF şi Curtea Europeană de Auditori a verificărilor documentare şi operative privind folosirea finanţării oferite de UE în baza Acordului de Finanţare (inclusiv verificarea procedurilor pentru încheierea contractelor şi oferirea granturilor) şi cu efectuarea unui audit complet, în caz de necesitate, în baza documentelor confirmative de raportare şi a documentelor contabile, precum şi în baza oricăror altor documente referitoare la finanţarea proiectului/programului, pe toată durata contractului şi timp de şapte ani din data efectuării ultimei plăţi.
20.2. Beneficiarul de asemenea acceptă faptul că OLAF poate întreprinde controale şi verificări operative în conformitate cu procedurile stipulate de legislaţia UE pentru protecţia intereselor financiare ale UE de fraude şi alte neregularităţi.
20.3. În acest scop, Beneficiarul se obligă să ofere funcţionarilor Comisiei, OLAF şi Curţii Europene de Auditori, precum şi agenţilor lor împuterniciţi, accesul la spaţiile şi încăperile în care sunt desfăşurate operaţiunile finanţate în baza Acordului de Finanţare, inclusiv la sistemele computerizate şi la orice documente şi date computerizate referitoare la gestiunea tehnică şi financiară a operaţiunilor în cauză, şi să întreprindă toate măsurile necesare pentru a facilita misiunea acestora. Agenţilor autorizaţi ai Comisiei, OLAF şi Curţii Europene de Auditori li se va oferi acces cu condiţia respectării stricte a confidenţialităţii faţă de terţi, fără prejudiciu pentru obligaţiile dreptului public alicabile faţă de ei. Documentele trebuie să fie accesibile şi completate, în maniera în care să permită efectuarea uşoară a controlului, Beneficiarul fiind obligat să înştiinţeze Comisia, OLAF şi Curtea Europeană de Auditori despre locul exact unde sunt păstrate acestea.
20.4. Controalele şi auditul descrise mai sus se aplică şi faţă de antreprenorii şi subantreprenorii care primesc finanţare din partea UE.
20.5. Beneficiarul va fi înştiinţat despre misiunile operative de către agenţii numiţi de către Comisie, OLAF sau Curtea Europeană de Auditori.
20.6 Beneficiarul trebuie să păstreze următoarele documente justificative financiare şi contractuale.
Procedurile de achiziții:
Anunț de intenție cu dovada publicării anunțului de achiziție și orice rectificări
Nominalizarea panelului listei scurte
Raportul privind întocmirea listei celor selectaţi (inclusiv anexele) și aplicațiile
Dovada publicării Listei celor selectaţi
Scrisori expediate candidaților care nu au fost incluşi în lista celor selectați
Invitația la licitație sau echivalentul
Caietul de sarcini, inclusiv anexele, clarificări, procesele verbale ale reuniunilor, dovada publicării
Nominalizarea comisiei de evaluare
Raportul privind deschiderea ofertelor, inclusiv anexele
Raportul privind evaluarea/negocierea, incluzând anexele şi ofertele primite 1
Scrisoarea de intenție pentru depunerea contractului
Scrisori către candidații respinși
Notificarea de acordare/anulare, inclusiv dovada publicării
Contractul semnat, amendamentele și corespondența relevantă
Cererile de propuneri și acordarea directă de granturi:
Raportul de deschidere și cel administrativ, inclusiv anexele și aplicațiile primite2
Scrisori către solicitanții respinși și acceptați
Notă conceptuală referitor la raportul de evaluare
Raportul de evaluare cu privire la aplicarea integrală sau raportul de negociere cu anexele relevante
Verificarea eligibilității și a documentelor justificative
Scrisori către solicitanții admiși și respinși cu lista de rezervă aprobată
Scrisoare de intenție pentru depunerea contractului
Notificarea de acordare/anulare cu dovada publicării
În cazul operațiunilor unui management descentralizat:
Pe lângă documentele justificative menţionate mai sus, de asemenea trebuie să fie păstrate toate documentele relevante cu privire la plăţile şi ordinele de recuperare.
ARTICOLUL 21 – CONSULTAŢII ÎNTRE COMISIE ŞI BENEFICIAR
21.1. Beneficiarul şi Comisia se vor consulta reciproc înainte de a da curs oricărui conflict referitor la implementarea sau interpretarea Acordului de Finanţare.
21.2. În cazul în care Comisia constată existența unor probleme în derularea procedurilor legate de gestionarea prezentului Acord de Finanțare, aceasta stabilește toate contactele necesare cu Beneficiarul în vederea remedierii situației și ia orice măsuri care sunt necesare, inclusiv în cazul în care Beneficiarul nu este, sau este în imposibilitatea de a îndeplini obligațiile care îi revin, înlocuind temporar Beneficiarul.
21.3. Consultarea poate duce la modificarea, suspendarea sau rezilierea Acordului de Finanţare.
ARTICOLUL 22 – MODIFICAREA ACORDULUI DE FINANŢARE
22.1. Orice modificare adusă clauzelor stipulate în Condiţiile Speciale, Anexa II şi Anexa III la Acordul de Finanţare trebuie să fie efectuată în scris şi întocmită sub forma unui supliment.
22.2. Dacă iniţiatorul cererii de modificare este Beneficiarul, acesta va prezenta Comisiei cererea cu cel puţin trei luni înainte de intrarea în vigoare a modificării în cauză, cu excepţia cazurilor motivate în modul corespunzător de către Beneficiar şi acceptate de către Comisie.
22.3. Referitor la ajustările tehnice care nu influenţează asupra obiectivelor şi rezultatelor proiectului/programului şi pentru modificările în materie de detalii care nu influenţează asupra soluţiei tehnice adoptate şi nu implică nici o realocare de fonduri, Beneficiarul va înştiinţa Comisia referitor la modificarea şi justificarea acesteia în scris, cât mai curând posibil, şi va aplica modificarea dată.
22.4. Folosirea fondurilor de rezervă va fi efectuată cu acordul preliminar în scris al Comisiei.
22.5. Cazurile specifice de prelungire a etapei de implementare operaţională sau a etapei de încheiere sunt reglementate de Articolul 4(4) şi (5) al prezentelor Condiţii Generale.
22.6. În cazul în care Comisia consideră că Beneficiarul nu corespunde criteriilor de centralizare stipulate în Condiţiile Speciale, atunci când acestea sunt relevante, şi fără prejudiciu pentru Articolele 23 şi 24 ale prezentelor Condiţii Generale, Comisia poate lua hotărârea de a relua sarcinile de implementare financiară încredinţate Beneficiarului pentru a continua implementarea proiectului/programului din numele şi din contul Beneficiarului, după înştiinţarea acestuia în formă scrisă.
ARTICOLUL 23 – SUSPENDAREA ACORDULUI DE FINANŢARE
23.1. Acordul de Finanţare poate fi suspendat în următoarele cazuri:
- Comisia poate suspenda implementarea Acordului de Finanţare dacă Beneficiarul îşi încalcă una din obligaţiile sale asumate conform Acordului de Finanţare şi, în special, dacă acesta nu mai corespunde criteriilor de centralizare stipulate în Condiţiile Speciale, atunci când acestea sunt relevante.
- Comisia poate suspenda implementarea Acordului de Finanţare dacă Beneficiarul îşi încalcă una din obligaţiile sale asumate în conformitate cu procedurile și documentele de tip standard stabilite și publicate de către Comisie pentru acordarea și punerea în aplicare a contractelor și granturilor.
- Comisia poate suspenda Acordul de Finanţare dacă Beneficiarul încalcă o obligaţie cu privire la respectarea drepturilor omului, principiilor democratice şi a statului de drept şi în cazuri grave de corupţie.
- Acordul de Finanţare poate fi suspendat în cazuri de forţă majoră, definiţia căreia este dată mai jos. Prin „Forţă majoră” se subînţelege orice situaţie sau eveniment neprevăzut şi excepţional care nu se află sub controlul părţilor şi îi împiedică să-şi îndeplinească oricare dintre obligaţiile lor, şi care nu pot fi atribuite erorii sau neglijenţei părţilor (sau a antreprenorilor, agenţilor sau angajaţilor lor) şi se dovedesc a fi insurmontabile necătând la toate măsurile întreprinse. Defectele echipamentului sau a materialului sau întârzierea punerii acestora la dispoziţie, conflictele de muncă, grevele sau dificultăţile financiare nu pot fi invocate ca forţă majoră. Nu se consideră că partea corespunzătoare şi-a încălcat obligaţiile dacă ea este împiedicată în îndeplinirea lor de o cauză de forţă majoră, despre care cealaltă parte este informată în modul corespunzător. Partea care se confruntă cu o situaţie de forţă majoră trebuie să înştiinţeze fără întârziere cealaltă parte, cu indicarea naturii, duratei probabile şi efectele previzibile ale problemei, şi să ia toate măsurile necesare pentru minimizarea daunelor posibile.
23.2. Nu se va transmite o înştiinţare preliminară cu privire la decizia de suspendare.
23.3. Comisia poate lua orice măsură de precauție adecvată înaintea efectuării suspendării.
23.4. La transmiterea înştiinţării despre suspendare, vor fi indicate consecinţele acesteia asupra contractelor în desfăşurare şi a devizelor de cheltuieli de program sau asupra contractelor şi devizelor de cheltuieli de program care urmează a fi semnate.
23.5. Suspendarea Acordului de Finanţare nu aduce prejudiciu suspendării plăţilor de către Comisie în scopul asigurării gestiunii financiare corespunzătoare sau protecţiei intereselor financiare ale UE.
ARTICOLUL 24 – REZILIEREA ACORDULUI DE FINANŢARE
24.1. Dacă problemele care au dus la suspendarea Acordului de Finanţare nu au fost soluţionate în decurs de maxim 180 de zile, oricare dintre părţi este în drept să rezilieze Acordul de Finanţare prin transmiterea unei înştiinţări cu 30 de zile înainte.
24.2. În cazul în care în baza Acordului de Finanţare nu s-a efectuat nicio plată pe parcursul a trei ani de la data semnării acestuia sau nu a fost semnat nici un contract de implementare în perioada dată, Acordul de Finanţare în cauză va fi reziliat.
24.3. La transmiterea înştiinţării despre reziliere, vor fi indicate consecinţele acesteia asupra contractelor în desfăşurare şi a devizelor de cheltuieli de program sau asupra contractelor şi devizelor de cheltuieli de program care urmează a fi semnate.
ARTICOLUL 25 – DISPOZIŢII PRIVIND SOLUŢIONAREA CONFLICTELOR
25.1. Orice conflict referitor la Acordul de Finanţare care nu poate fi soluţionat în termen de şase luni prin consultări între părţi, conform Articolului 21 al prezentelor Condiţii Generale poate fi soluţionat prin intermediul arbitrajului, la cererea uneia dintre părţi.
25.2. În cazul dat părţile vor numi un arbitru în termen de 30 de zile din momentul cererii de arbitraj. În caz contrar, fiecare dintre părţi poate solicita Secretarului General al Curţii Permanente de Arbitri (Haga) desemnarea celui de-al doilea arbitru. Cei doi arbitri la rândul lor, vor desemna un al treilea arbitru în term en de 30 de zile. În caz contrar, fiecare dintre părţi poate solicita Secretarului General al Curţi Permanente de Arbitri (Haga) desemnarea celui de-al treilea arbitru.
25.3. Cu excepţia cazurilor când va fi decis altfel de către arbitri, se aplică procedura stipulată în Regulile Opţionale de Arbitraj cu Implicarea Organizaţiilor Internaţionale şi a Statelor, ale Curţii Permanente de Arbitri. Deciziile arbitrilor vor fi luate cu majoritate de voturi, în termen de trei luni.
25.4. Fiecare dintre părţi trebuie să ia măsurile necesare pentru punerea în aplicare a deciziei arbitrilor.
aneXA ii la acordul de finanţare n° ENPI/2013/ 024-403
prevederi tehnice şi administrative
ţara / regiunea beneficiară
21 03 51 00
Programul Cadru de suport al acordurilor dintre
metoda de asistenţă/
Management non-descentralizat
Management direct centralizat
Codul DAC
Politicile din sectorul public şi managementul administrativ
1.2 Rezultate scontate
1.3 Activităţi şi graficul de implementare
2. LOCAŢIA ŞI DURATA
2.1 Locaţia
3.1 Structura organizaţională şi responsabilităţi
3.2 Buget
4. MONITORIZARE ŞI EVALUARE
4.1 Monitorizare
5. comunicare ŞI VIZIBILITATE
Guvernul Republicii Moldova consideră integrarea europeană o prioritate fundamentală a politicii interne şi externe şi se angajează să implementeze principiile de intensificare a asocierii politice şi integrării economice. Pe 12 ianuarie 2010 au fost lansate negocierile cu privire la Acordul de Asociere UE-RM (AA), care include Zona de Liber Schimb Aprofundat şi Cuprinzător (DCFTA) și au fost încheiate pe data de 26 iunie 2013. Parafarea Acordului de Asociere, în cadrul Summit-ului de la Vilnius (28-29 noiembrie) reprezintă un pas înainte spre adoptarea ambelor documente.
Implementarea AA/DCFTA, introducerea regimului liberalizat de vize şi participarea la programele şi agenţiile UE vor necesita consolidarea considerabilă a capacităţilor instituţionale, tehnice şi umane ale instituţiilor de bază din RM implicate în aceste procese. Programul de consolidare a capacităţilor instituţionale (CIB) are scopul, în special, de a acorda asistenţă RM în realizarea precondiţiilor pentru semnarea AA, aprobarea DCFTA. şi avansarea spre regimul liberalizat de vize în viitor. Pe 15 mai 2010 UE şi RM au semnat un Memorandum de Înțelegere cu privire la CIB. Coordonatorul CIB a fost desemnat Secretarul General al Guvernului. Ulterior, a fost elaborat un Document Cadru (DC) în comun cu UE şi Guvernul RM, care a identificat principalele aspecte care trebuie abordate, instituţiile principale care trebuie consolidate şi mecanismele posibile de acordare a asistenţei. DC a identificat trei provocări de reformă principale care vor fi abordate prin CIB: a) reformarea administraţiei publice; b) consolidarea supremaţiei legii şi respectului pentru drepturile omului şi libertăţile fundamentale; c) pregătirea Republicii Moldova pentru o zonă de liber schimb aprofundat şi cuprinzător cu Uniunea Europeană. În conformitate cu acest DC principalele instituţii urmau să elaboreze Programe de dezvoltare strategice (PDS) care să servească drept instrumente pentru identificarea neajunsurilor de capacităţi instituţionale şi formularea acţiunilor de intervenţie pentru acoperirea acestor neajunsuri şi indicarea resurselor necesare (asistenţă tehnică, echipament şi instruire). Urmare a deciziei luate, în februarie 2014, de către Prim-ministrul Iurie Leancă, rolul de coordonare CIB este, în prezent, exercitat de către Ministerul Afacerilor Externe şi al Integrării Europene.
Guvernul şi-a consolidat angajamentul de a intensifica asocierea politică şi integrarea economică în contextul implementării Programul Guvernului pentru perioada 2013-2014 “Integrare europeană: Libertate, Democraţie şi Bunăstare”, care vizează reforma administraţiei publice, consolidarea supremaţiei legii şi proceselor democratice şi stabilirea precondiţiilor pentru dezvoltarea socio-economică durabilă şi reducerea sărăciei.
În conformitate cu abordarea de consolidare cuprinzătoare a capacităţilor instituţionale, proiectul susţine autorităţile din RM în încercarea lor de a crea o legătură mai strânsă cu Uniunea Europeană printr-un proces ambiţios de reformă. Proiectul respectiv se axează pe consolidarea capacităţilor instituţiilor din RM, răspunzând la necesităţile acestora prin instruire, asistenţă tehnică şi suport financiar pentru a favoriza participarea RM în programele şi agenţiile UE.
Se anexează un cadru logic iniţial, care poate fi actualizat sau adaptat fără vreo modificare la Acordul de Finanţare atât timp cât aceste modificări nu afectează obiectivele programului.